
[bookmark: _Hlk26538859]Pirkimo sąlygų 5 priedas „Sutarties projektas“

VIETINĖS REIKŠMĖS KELIŲ/GATVIŲ (INŽINERINIŲ STATINIŲ) KADASTRINIŲ MATAVIMŲ BYLŲ PARENGIMO ALYTAUS RAJONO SAVIVALDYBĖS TERITORIJOJE PASLAUGŲ SUTARTIS Nr. SUT-

2026 m. __________ mėn. __d.

Alytaus rajono savivaldybės administracija, juridinio asmens kodas 188718528, atstovaujama administracijos direktoriaus Vyto Arbačiausko, veikiančios pagal administracijos nuostatus, (toliau – Užsakovas), ir ............................... juridinio asmens kodas .........................., atstovaujama .................................... veikiančio pagal ................................ (toliau – Paslaugų teikėjas), ir toliau kartu vadinami Šalimis, o kiekvienas atskirai – Šalimi, sudarė šią sutartį (toliau – Sutartis) ir susitarė dėl toliau išvardytų sąlygų.

1. Sutarties dalykas

	1.1. Sutarties dalykas – vietinės reikšmės kelių/gatvių (inžinerinių statinių) kadastrinių matavimų bylų parengimo paslaugos Alytaus rajono savivaldybės teritorijoje (toliau – paslaugos). Detalesnis perkamų paslaugų aprašymas ir reikalavimai nurodyti Techninėje specifikacijoje (Sutarties priede Nr. 1).
	1.2. Šia Sutartimi Paslaugų teikėjas įsipareigoja Užsakovui teikti Sutarties 1.1 punkte nurodytas paslaugas, o Užsakovas įsipareigoja priimti tinkamai suteiktas paslaugas ir sumokėti už jas Sutartyje nustatytomis sąlygomis ir tvarka.
	1.3. Siekiant prisidėti prie „žaliųjų pirkimų“, susijusių su aplinkosaugos problemų sprendimu – darančių kuo mažesnį neigiamą poveikį aplinkai, t. y. tvaraus išteklių naudojimo, mažesnio poveikio klimatui, skatinant ekologines inovacijas, pan., įgyvendinimo, Šalys susitaria ir Paslaugų teikėjas sutinka, kad šalia kitų Sutartyje nustatytų įsipareigojimų Paslaugų teikėjas įsipareigoja bendrauti su Užsakovu elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Užsakovui turi būti pateikti tik elektroniniu formatu (jeigu Sutartyje ir (ar) jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

2. Sutarties galiojimas, vykdymo pradžia, trukmė

	2.1. Sutartis įsigalioja nuo pasirašymo dienos ir galioja 5 mėnesius, su galimybe pratęsti 15 d. d. arba kol bus pasiekta Sutarties 3.2. punkte numatyta pradinės Sutarties vertė, priklausomai nuo to, kas įvyksta anksčiau. 
Sutartis įsigalioja nuo jos pasirašymo dienos ir galioja iki visiško ir tinkamo visų Šalių įsipareigojimų pagal Sutartį įvykdymo arba kol bus pasiekta Sutarties 3.2 punkte nustatyta pradinė Sutarties vertė, priklausomai nuo to, kuri sąlyga įvyksta anksčiau.
	2.2. Paslaugų teikimo terminai nurodyti Techninėje specifikacijoje.


3. Sutarties kaina (kainodaros taisyklės) ir mokėjimo sąlygos

3.1. Suma, kurią Užsakovas sumokės Paslaugų teikėjui už suteiktas paslaugas, priklausys nuo faktiškai suteiktų paslaugų apimties.
3.2. Pradinės Sutarties vertė (Pradinės Sutarties vertė yra lygi maksimaliai pirkimui skirtai lėšų sumai be PVM) yra 24 793,39 Eur (dvidešimt keturi tūkstančiai septyni šimtai devyniasdešimt trys eurai 39 ct) be PVM. PVM sudaro ................ Eur (suma skaičiais). Sutarties kaina ................... Eur (suma skaičiais) su PVM. 
3.3. Vykdant Sutartį, preliminari paslaugų apimtis gali kisti (gali būti įsigyta mažiau arba daugiau dokumentuose nurodytų paslaugų apimties), todėl Užsakovas neįsipareigoja nupirkti paslaugų už visą 3.2 punkte nurodytą sumą. 
3.4.	Sutarties paslaugų įkainiai, atitinkantys Paslaugų teikėjo pasiūlymą, pateikti Sutarties priede Nr. 2, kuris yra neatskiriama Sutarties dalis.
3.5.	Sutarties paslaugų įkainiai nustatyti fiksuoto įkainio nustatymo būdu visam Sutarties galiojimo laikotarpiui, išskyrus Sutarties 3.6 ir 3.7 punktuose nurodytus atvejus.
3.6.	Sutarties įkainiai peržiūrimi pasikeitus PVM tarifui. Už paslaugas, suteiktas po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas kinta (didėja arba mažėja) dėl teisės aktų pakeitimo, ir netaikoma, kai PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pakinta jo veikla, tampa PVM mokėtoju ir pan. – tokius galimus pokyčius Paslaugų teikėjas turi įvertinti teikdamas pasiūlymą ir tokiu atveju Sutarties kaina, nurodyta Sutarties 3.2 punkte, nebus keičiama.
3.7.	Sutarties įkainiai taip pat gali būti peržiūrimi dėl metinės infliacijos ir/ar metinės defliacijos pokyčių, esant šioms sąlygoms:
3.7.1.	Pirmas perskaičiavimas vykdomas ne anksčiau kaip po 8 (aštuonių) mėnesių nuo Sutarties įsigaliojimo.
3.7.2.	Įkainiai Sutarties galiojimo laikotarpiu galės būti perskaičiuojami ir keičiami ne dažniau kaip vieną kartą per 8 (aštuonių) mėnesių laikotarpį.
3.7.3.	Perskaičiavimas atliekamas nustatytu periodiškumu, praėjus 8 (aštuoniems) mėnesiams nuo Sutarties įsigaliojimo (perskaičiavimas atliekamas bet kurią 9 (devinto) mėnesio dieną) arba praėjus 8 (aštuoniems) mėnesiams (perskaičiavimas atliekamas bet kurią 9 (devinto) mėnesio dieną) nuo paskutinio perskaičiavimo dienos, esant toliau nustatytoms aplinkybėms:
3.7.3.1. Jeigu pagal Valstybės duomenų agentūros duomenis Lietuvos Respublikos metinė infliacija pasiekia 10 ar daugiau procentų arba metinė defliacija pasiekia -10 ar mažiau procentų ribą (duomenų šaltinis - http://www.osp.stat.gov.lt); 
3.7.3.2. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius, pateikdama paskaičiavimus pagal šioje Sutartyje nustatytas sąlygas.
3.7.4.	Įkainiai perskaičiuojami pagal žemiau pateiktą formulę: 
Cpn = Sn x (1 + (I – X)/100), kur: 
Cpn – perskaičiuotas paslaugoms taikomas įkainis;
Sn – Sutartyje numatytas paslaugoms taikomas įkainis;
I – infliacijos arba defliacijos (defliacijos atveju procentas įrašomas su minuso ženklu) dydis procentais;
X - defliacijos atveju (-10), infliacijos atveju 10.
3.7.5.	Perskaičiuoti įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.
3.7.6.	Už paslaugas, užsakytas iki susitarimo dėl įkainių perskaičiavimo pasirašymo dienos, Užsakovas apmoka taikant iki tol galiojusius įkainius, o už paslaugas, užsakytas po susitarimo pasirašymo dienos, Paslaugų teikėjui bus apmokama taikant įkainius, apskaičiuotus po perskaičiavimo.
3.8.	Užsakovas už suteiktas paslaugas apmoka Paslaugų teikėjui ne vėliau kaip per 30 (trisdešimt) kalendorinių dienų nuo paslaugų suteikimo, perdavimo–priėmimo dokumento pasirašymo (jei jis sudaromas) ir sąskaitos gavimo dienos, priklausomai nuo to, kas įvyksta vėliausiai (t. y. turi būti įvykdytos visos sąlygos). Paslaugų teikėjas pridėtinės vertės mokesčio sąskaitos faktūroje nurodo Sutarties, pagal kurią atliko paslaugas, numerį.
3.11.	Paslaugų teikėjui avansas nemokamas.
3.12.	Visi mokėjimui gauti dokumentai (pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai ir kt.) teikiami naudojantis informacinės sistemos „SABIS“ priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Paslaugų teikėjo pasirinktomis elektroninėmis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis informacinės sistemos „SABIS“ priemonėmis (elektroninės paslaugos ,,SABIS“ svetainė pasiekiama adresu SABIS).
3.13.	Pradinės Sutarties vertė ir apimtys (bei jų įkainiai) gali būti keičiami, neatliekant naujos paslaugų pirkimo procedūros, vadovaujantis Viešųjų pirkimų įstatymo 89 straipsniu ir Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 ,,Dėl Kainodaros taisyklių nustatymo metodikos patvirtinimo“ (Viešųjų pirkimų tarnybos direktoriaus 2019 m. sausio 24 d. įsakymo Nr. 1S-13 redakcija) (su visais aktualiais pakeitimais).
3.14.	Užsakovas gali tiesiogiai atsiskaityti su subtiekėjais už jų suteiktas paslaugas. Apie tai Užsakovas raštu informuoja subtiekėjus per 3 darbo dienas po informacijos apie juos gavimo. Subtiekėjui raštu pateikus Užsakovui prašymą pasinaudoti tiesioginio atsiskaitymo galimybe, sudaroma trišalė Sutartis tarp Užsakovo, Paslaugų teikėjo ir jo subtiekėjo, nustatanti tiesioginio atsiskaitymo su subtiekėju tvarką, atsižvelgiant į paslaugų dokumentuose, Sutartyje ir subtiekėjo Sutartyje nustatytus reikalavimus. Paslaugų teikėjas turi teisę prieštarauti nepagrįstiems mokėjimams subtiekėjui trišalėje Sutartyje nustatyta tvarka.
3.15.	Tiesioginio atsiskaitymo su subtiekėju tvarka ir pagrindinės trišalės Sutarties sąlygos:
3.15.1. Subtiekėjas prieš teikdamas mokėjimo dokumentus Užsakovui pateikia Paslaugų teikėjo pasirašymui ir patvirtinimui tinkamai įformintus Sutarties vykdymo dokumentus (po 3 (tris) egzempliorius) – suteiktų paslaugų aktą;
3.15.2. Sutarties Šalys susitaria, jog subtiekėjo pateikti Sutarties vykdymo dokumentai laikomi tinkamai įformintais ir pateiktais, jeigu nurodytuose dokumentuose pateikta informacija apie subtiekėjo suteiktas paslaugas yra teisinga, suteiktos paslaugos bei dokumentų įforminimas atitinka Sutarties sąlygas.
3.15.3. Paslaugų teikėjas gavęs iš subtiekėjo Sutarties vykdymo dokumentus patikrina juos ir nustatęs, kad dokumentuose pateikta informacija apie subtiekėjo suteiktas paslaugas yra teisinga, suteiktos paslaugos atitinka Sutarties sąlygas, pateikti dokumentai įforminti tinkamai, ne vėliau kaip per 3 (tris) darbo dienas nuo tokių dokumentų gavimo dienos:
3.15.3.1. pasirašo ir patvirtina suteiktų paslaugų aktą;
3.15.3.1. pateikia Sutarties vykdymo dokumentus Užsakovui.
3.15.4. Jeigu Paslaugų teikėjas nustato, kad subtiekėjo pateikti Sutarties vykdymo dokumentai yra netinkamai įforminti, pateikti ne visi Sutarties vykdymo išlaidas pagrindžiantys dokumentai, dokumentuose pateikta informacija apie suteiktas paslaugas yra neteisinga, suteiktos paslaugos neatitinka Sutarties sąlygų ar esant kitiems neatitikimams Paslaugų teikėjas turi ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoti apie tai subtiekėją, nurodydamas trūkumus ir nustatydamas protingą terminą trūkumams pašalinti.
3.15.5. Per Paslaugų teikėjo nustatytą terminą subtiekėjui pašalinus trūkumus, Paslaugų teikėjas nustatyta tvarka pakartotinai patikrina dokumentus ir pateikia pasirašytus ir patvirtintus dokumentus Užsakovui.
3.15.6. Užsakovas ne vėliau kaip per 5 darbo dienas nuo Sutarties vykdymo dokumentų gavimo dienos, patikrina pateiktus dokumentus ir, jeigu pateikti dokumentai yra tinkamai įforminti, dokumentuose pateikta informacija apie suteiktas paslaugas yra teisinga, suteiktos paslaugos atitinka Sutarties sąlygas, pasirašo suteiktų paslaugų aktą ir kitus dokumentus, jei taikoma, bei pateikia pasirašytus dokumentus (po 1 (vieną) egzempliorių) Paslaugų teikėjui ir subtiekėjui.
3.15.7. Jeigu Užsakovas nustato, kad Paslaugų teikėjo pateikti dokumentai yra netinkamai įforminti arba pateikti ne visi Sutarties vykdymo išlaidas pagrindžiantys dokumentai arba dokumentuose pateikta informacija apie suteiktas paslaugas yra neteisinga, suteiktos paslaugos neatitinka Sutarties sąlygų ar esant kitiems neatitikimams, ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoja Paslaugų teikėją, nurodydamas trūkumus ir nustatydamas protingą terminą trūkumams pašalinti.
3.15.8. Subtiekėjas tik gavęs be išlygų visų Šalių suderintą ir pasirašytą suteiktų paslaugų aktą, ir PVM sąskaitą faktūrą ir per informacinę sistemą „SABIS“ pateikia ją Užsakovui.
3.15.9. Visi Trišalės Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Trišalės Sutarties pakeitimai yra neatskiriama Trišalės Sutarties dalis.
3.15.10. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę Sutartį ir kitus su šios Sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
3.15.11. Paslaugų teikėjas atsako Užsakovui už subtiekėjo prievolių neįvykdymą ar netinkamą įvykdymą, o subtiekėjui – už Užsakovo prievolių neįvykdymą ar netinkamą įvykdymą.
3.15.12. Užsakovas ir subtiekėjas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Paslaugų teikėju, pažeidimu.

4. Šalių įsipareigojimai ir teisės

4.1.	Užsakovas įsipareigoja:
4.1.1.	pagal poreikį, raštu ar elektroniniu paštu pateikti Paslaugų teikėjui paslaugų užsakymus, kuriuose turi būti nurodoma: paslaugų pavadinimas, kiekis, planuojama teritorija, jos preliminarus ilgis ir paslaugų suteikimo terminas, nustatytas pagal Techninės specifikacijos 7.1–7.4 papunkčius (priklausomai nuo paslaugų), kartu pateikti Paslaugų teikėjui turimus dokumentus, reikalingus paslaugoms suteikti;
4.1.2.	priimti tinkamai suteiktas paslaugas bei pranešti Paslaugų teikėjui apie paslaugų priėmimą arba atsisakymą priimti, ne vėliau kaip per 5 darbo dienas po paslaugų perdavimo- priėmimo akto pateikimo;
4.1.3.	bendradarbiauti su Paslaugų teikėju paslaugų teikimo metu.
4.2.	Užsakovo teisės:
4.2.1.	Užsakovas turi teisę tikrinti paslaugų teikimo eigą ir kokybę;
4.2.2.	Užsakovas turi Lietuvos Respublikoje galiojančių teisės aktų numatytas teises.
4.3.	Paslaugų teikėjas įsipareigoja:
4.3.1.	suteikti Užsakovui užsakyme nurodytas paslaugas pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias, laikydamasis Sutartyje, Techninėje specifikacijoje ir teisės aktuose numatytų reikalavimų, prisiimdamas riziką, savo lėšomis, naudodamas savo medžiagas, priemones ir įrangą. Visus paslaugoms atlikti reikalingus už atlygį teikiamus duomenis ir informaciją įsigyti savo lėšomis;
4.3.2.	užtikrinti kokybiškų paslaugų teikimą. Nustačius paslaugų trūkumus Paslaugų teikėjas privalo juos pašalinti ne ilgiau kaip per 5 darbo dienas;
4.3.3. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti užbaigti paslaugų teikimą nustatytais terminais;
4.3.4. Užsakovui raštu arba elektroniniu paštu pareikalavus, per Užsakovo nustatytą terminą, neatlygintinai ištaisyti netinkamai suteiktų paslaugų trūkumus (Užsakovo ar derinančios/tvirtinančios institucijos pastebėtus ir pagrįstus paslaugų teikimo trūkumus);
4.3.5. suteikęs Užsakovo užsakyme nurodytas paslaugas per Techninės specifikacijos 7.1–7.4 papunkčiuose nurodytus terminus, ne vėliau kaip per 10 (dešimt) darbo dienų pateikti Techninės specifikacijos 8 punkte nurodytus (priklausomai nuo Užsakovo užsakyme nurodytų paslaugų) Lietuvos Respublikos teisės aktų nustatyta tvarka suderintus ir/ar patvirtintus dokumentus ir suteiktų paslaugų perdavimo-priėmimo aktus;
4.3.6.	bendradarbiauti su Užsakovu paslaugų teikimo metu;
4.3.7.	paslaugas suteikti Sutartyje nustatytais terminais;
4.3.8.	paslaugų teikėjas savo sąskaita turi apsaugoti ir apginti Užsakovą nuo visų veiksmų, pretenzijų, praradimų ar nuostolių, kylančių iš bet kokio Paslaugų teikėjo veiksmo ar aplaidumo teikiant paslaugas;
4.3.9.	raštu pranešti Užsakovui apie pasikeitusius rekvizitus, teisinį statusą;
4.3.10.	tinkamai vykdyti kitus įsipareigojimus, numatytus šioje Sutartyje.
4.4.	Paslaugų teikėjo teisės:
4.4.1.	Paslaugų teikėjas turi teisę gauti paslaugų kainą su sąlyga, kad jis tinkamai vykdo šią Sutartį. 
4.4.2.	Paslaugų teikėjas turi Lietuvos Respublikoje galiojančių teisės aktų numatytas teises.

5. Konfidencialumas

5.1. Paslaugų teikėjas privalo vertinti visus dokumentus ir su Sutartimi susijusią informaciją kaip konfidencialią bei nepublikuoti ar kitaip neatskleisti jokių Sutarties detalių be raštiško Užsakovo sutikimo. Kilus nesutarimams dėl informacijos atskleidimo, Užsakovo sprendimas yra galutinis. Ši taisyklė galioja iki šios Sutarties galiojimo termino pasibaigimo ir du metus nuo šios Sutarties galiojimo termino pasibaigimo.

6. Šalių atsakomybė

6.1.	Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. 
6.2.	Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. 
6.3.	Užsakovas, nepagrįstai uždelsęs atsiskaityti Sutartyje nustatytais terminais už suteiktas paslaugas ir Paslaugų teikėjui pareikalavus, moka Paslaugų teikėjui 0,02 % (dvi šimtąsias procento) neapmokėtos sumos be PVM dydžio delspinigius už kiekvieną uždelstą dieną.
6.4.	Sutarties vykdymo metu Paslaugų teikėjas, pasitelkęs subtiekėjus, kurių nebuvo išviešinęs pasiūlymų vertinimo metu ir kurie nenumatyti šioje Sutartyje, ar pasitelkęs papildomus subtiekėjus, ar sukeitęs šioje Sutartyje numatytą subtiekėją su kitu Sutartyje nenumatytu subtiekėju ir apie tai nepranešęs Užsakovui, moka 1 000,00 Eur (vieno tūkstančio eurų) baudą už kiekvieną nustatytą tokį pažeidimą. 
6.5.	Paslaugų teikėjas uždelsęs paslaugų įvykdymą Sutartyje nustatytais terminais ir nepateikęs Užsakovui pagrįstų įrodymų, pateisinančių paslaugų suteikimo vėlavimą, moka Užsakovui 0,02 % (dvi šimtąsias procento) dydžio baudą nuo užsakymo vertės be PVM už kiekvieną uždelstą dieną.
6.6.	Visos šiame skyriuje numatytos baudos Šalių sutarimu laikomos minimaliais, teisingais, sąžiningais ir nekvestionuojamais Užsakovo nuostoliais.
6.7.	Baudos sumokėjimas ir atlyginimas nuostolių, padarytu netinkamu Sutarties vykdymu, neatleidžia nuo pareigos įvykdyti įsipareigojimus.

7. Sutarties nutraukimo ir keitimo sąlygos

7.1.	Sutartis gali būti nutraukta raštišku abiejų Šalių susitarimu.
7.2.	Sutartis gali būti nutraukiama LR Viešųjų pirkimų įstatymo 90 straipsnyje ir LR Civiliniame kodekse numatytais atvejais.
7.3.	Užsakovas turi teisę vienašališkai neteismine tvarka nutraukti Sutartį, raštu įspėjęs Paslaugų teikėją prieš 14 (keturiolika) kalendorinių dienų, šiais atvejais:
7.3.1.	kai Paslaugų teikėjas nevykdo savo sutartinių įsipareigojimų;
7.3.2.	kai Paslaugų teikėjas padaro esminį Sutarties pažeidimą;
7.3.3.	kai Paslaugų teikėjas paslaugas teikia nekokybiškai ir per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
7.3.4.	kai Paslaugų teikėjas perleidžia Sutarties reikalavimus be Užsakovo žinios;
7.3.5.	kai Paslaugų teikėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
7.3.6.	kai paslaugų teikimas tampa nebereikalingas.
7.4.	Paslaugų teikėjas turi teisę vienašališkai neteismine tvarka nutraukti Sutartį, prieš 14 (keturiolika) kalendorinių dienų raštu pranešęs apie tai Užsakovui, jeigu Užsakovas nevykdo savo įsipareigojimų arba vykdo juos kitomis sąlygomis, negu numatyta Sutartyje ir jeigu per Paslaugų teikėjo nustatytą protingą terminą neištaiso pranešime nurodytų Sutarties nevykdymo /netinkamo vykdymo trūkumų.
7.5.	Užsakovas turi teisę vienašališkai neteismine tvarka nutraukti Sutartį, raštu įspėjęs Paslaugų teikėją prieš 14 (keturiolika) kalendorinių dienų, kai paslaugų teikimas tampa nebereikalingas, nepaisydamas to, kad Paslaugų teikėjas jau pradėjo vykdyti Sutartį (LR CK 6.271 str. 1 d.). Užsakovas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Užsakovo momento. Paslaugų teikėjas neturi teisės į nuostolių dėl Sutarties nutraukimo atlyginimo.
7.6.	Jei Sutartis nutraukiama Užsakovo iniciatyva dėl Paslaugų teikėjo kaltės arba dėl esminio Sutarties pažeidimo, Paslaugų teikėjas įsipareigoja atlyginti Užsakovo dėl Sutarties nutraukimo patirtus nuostolius. Užsakovo patirti nuostoliai ir netesybos išieškomi išskaičiuojant juos iš Užsakovo Paslaugų teikėjui mokėtinų sumų. 
7.7.	Jei Sutartis nutraukiama vienašališkai Paslaugų teikėjo iniciatyva, nesant Užsakovo kaltės, Paslaugų teikėjas įsipareigoja atlyginti Užsakovo dėl Sutarties nutraukimo patirtus nuostolius. Užsakovo patirti nuostoliai ir netesybos išieškomi išskaičiuojant juos iš Užsakovo Paslaugų teikėjui mokėtinų sumų. 
7.8.	Užsakovas turi teisę vienašališkai neteismine tvarka nutraukti Sutartį dėl esminio Sutarties sąlygų pažeidimo, kai: 
7.8.1.	Paslaugų teikėjas vėluoja suteikti paslaugas, per šioje Sutartyje ir Techninėje specifikacijoje nurodytus terminus, daugiau nei tris kartus per Sutarties vykdymo laikotarpį;
7.8.2.	Paslaugų teikėjui per Sutarties vykdymo laikotarpį surašomi daugiau nei 3 (trys) Sutarties pažeidimai dėl Sutarties nesilaikymo ir / ar nekokybiškų paslaugų suteikimo.
7.9.	Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
7.10.	Visi Sutartyje, jos prieduose ir iš Sutarties esmės kylantys Šalių įsipareigojimai – dėl Sutarties objekto (dalyko), Sutarties kainos ir kainodaros taisyklių, apmokėjimo sąlygų ir tvarkos,  paslaugų teikimo kokybės, paslaugų ar įsipareigojimų įvykdymo terminų, subtiekėjo keitimo tvarkos – laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje (jos prieduose ir iš Sutarties esmės kylantys) nurodytų įsipareigojimų pažeidimų kvalifikuoti esminiais vadovaujantis Lietuvos Respublikos civilinis kodekso 6.217 straipsnio 2 dalimi.
7.11.	Sutarties sąlygos keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir Sutarties sudarymo metu, Šalys gali keisti tik neesmines Sutarties sąlygas.

8. Kiti ūkio subjektai, subtiekėjai ir jų keitimo tvarka 

8.1.	Paslaugų teikėjas turi teisę savo sutartiniams įsipareigojimams vykdyti pasitelkti subtiekėjus ir atsako už jų prievolių vykdymą ar netinkamą vykdymą. Ne vėliau nei Sutartis pradedama vykdyti turi pranešti Užsakovui tuo metu žinomų subtiekėjų pavadinimus, kontaktinius duomenis, jų atstovus, taip pat privalo informuoti apie minėtos informacijos pasikeitimus visu Sutarties vykdymo laikotarpiu, įskaitant ir informaciją apie ketinamus pasitelkti naujus subtiekėjus.
8.2.	Sutarčiai įvykdyti pasitelkiami šie subtiekėjai: Nepasitelkiami.
8.3.	Sutarties vykdymo metu subtiekėjai galės būti įtraukiami į Sutartį prieš tai raštu įspėjus Užsakovą ir gavus rašytinį jos sutikimą. Paslaugų teikėjas kartu su informacija apie pasitelkiamus naujus subtiekėjus pateikia ir subtiekėjo pašalinimo pagrindų nebuvimą patvirtinantys dokumentus ir dokumentus, įrodančius jo atitikimą kvalifikacijos reikalavimams.
8.4.	Subtiekėjų įtraukimas į Sutartį įforminamas abiejų Šalių papildomu susitarimu prie Sutarties per 10 darbo dienų nuo Užsakovo raštiško sutikimo išsiuntimo Paslaugų teikėjui datos.

9. Nenugalimos jėgos aplinkybės

9.1.	Nė viena iš Šalių neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių (Force Majeure).
9.2.	Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų privalo nedelsiant, bet ne vėliau kaip per 5 (penkias) dienas nuo aplinkybių atsiradimo ar paaiškėjimo, raštu informuoti apie tai kitą Šalį. Pranešime išdėstyti faktai turi būti patvirtinti kompetentingo valdžios organo. Jeigu nenugalimos jėgos aplinkybės užsitęsia ilgiau kaip 2 (dvi) savaites, Šalys tarpusavio susitarimu gali nutraukti Sutartį.
9.3.	Nenugalimos jėgos aplinkybėmis yra laikomos aplinkybės, nurodytos Lietuvos Respublikos Civiliniame kodekse ir kituose Lietuvos Respublikos norminiuose teisės aktuose.

10. Ginčų sprendimo tvarka

10.1.	Šalys susitaria, kad kiekvienas ginčas, nesutarimas ar reikalavimas, kylantis iš šios Sutarties ar su ja susijęs, turi būti sprendžiamas derybų keliu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu, tai Šalys susitaria spręsti juos Lietuvos Respublikos įstatymų nustatyta tvarka Lietuvos Respublikos teisme.

11. Kitos nuostatos

11.1. Vykdydamos šios Sutarties sąlygas, Šalys vadovaujasi Lietuvos Respublikos įstatymais ir kitais norminiais teisės aktais. 
11.2.	Visi su Sutartimi susiję, nurodymai, prašymai, kiti dokumentai ar susirašinėjimas turi būti siunčiami raštu (elektroninėmis priemonėmis, paštu). Sutarties Šalys įsipareigoja nedelsdamos raštu pranešti viena kitai kontaktinės informacijos ir rekvizitų pasikeitimą.
11.3.	Šalys sutinka laikyti šios Sutarties sąlygas, visą dokumentaciją ir informaciją, kurią Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo jos neatskleisti tretiesiems asmenims, išskyrus atvejus, kai konfidencialią informaciją privaloma atskleisti vadovaujantis teisės aktų reikalavimais arba tokia informacija jau buvo viešai paskelbta kitos Šalies.
11.4.	Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
11.5.	Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
11.6.	Užsakovo atsakingi asmenys:
11.6.1.	už Sutarties vykdymą – Komunalinio ūkio ir žemės ūkio skyriaus .............................
11.6.2.	už Sutarties ir Sutarties pakeitimų paskelbimą – Viešųjų pirkimų skyriaus ............................................
11.7.	Paslaugų teikėjo atsakingas asmuo už Sutarties vykdymą – ........................, el. p................................. tel. .....................
11.8.	Sutarties priedai:
11.8.1. priedas Nr. 1 – Techninė specifikacija;
11.8.2. priedas Nr. 2 – Paslaugų teikėjo pasiūlymas.

12. Šalių rekvizitai ir parašai

Užsakovas	Paslaugų teikėjas
Alytaus rajono savivaldybės administracija	
Pulko g. 21, 62141 Alytus                                          	
Kodas 188718528	
Swedbank, AB	
Banko kodas 73000                                                          
A. s. LT237300010185442399                                         
Tel. +370 315 55 530	
El. paštas info@arsa.lt	
		

Administracijos direktorius

Vytas Arbačiauskas
_________________	___________________
         	  (parašas)	  		                                              (parašas)

